Pekka Luukkola

Pekka Luukkola (s. 1968 Nurmijärvi) on helsinkiläinen valokuvaaja, kirjantekijä ja valokuvataiteilija. Hänet valittiin Ars Fennica -ehdokkaaksi vuonna 2011 ja hän sai toisen palkinnon Fotofinlandia-kilpailussa 2008.Pekka Luukkola: Maiseman aika - Sense of time 2012. Luukkola on väitellyt tohtoriksi Aalto-yliopistosta ja toiminut myös asiantuntijana, tutkijana sekä projektien johtotehtävissä. 

Pekka Luukkolan valokuvataidetta on muun muassa Suomen valtion taidekokoelmassa, Nykytaiteen museo Kiasmassa sekä Helsingin, Tampereen, Hämeenlinnan, Salon, Rovaniemen ja Jyväskylän taidemusoissa sekä Suomen valokuvataiteen museon kokoelmissa. 

Vuonna 2012–2013 Luukkolalla oli Tampereen taidemuseossa 60 teosta käsittävä Maiseman aika -näyttely, joka oli osa hänen valokuvan laatua käsittelevää väitöstutkimustaan Aalto-yliopistossa. Näyttelyn yhteydessä julkaistiin samanniminen 144-sivuinen valokuvateos. 
Luukkolan Suomessa pitämien noin viidentoista näyttelyn lisäksi hänen teoksiaan on ollut esillä Ranskassa, Saksassa, Italiassa ja Hollannissa. Vuonna 2013 Luukkolan valokuvat tulivat laajasti suuren yleisön tietoisuuteen, kun niitä esitettiin Tasavallan presidentin itsenäisyyspäivän juhlavastaanoton konsertin kuvituksena Tampere-talolta televisioidussa juhlassa.

Pekka Luukkola on uransa aikana kuvannut suomalaista maisemaa monista näkökulmista. Varhaisemmassa tuotannossaan hän on tehnyt maisemapainotteisia valokuvateoksiakatso http://www.luukkola.fi/cv.php -- julkaisut. Viitattu 5.4.2013 kertoen myös suomalaisen maiseman historiasta. Luukkola kuvaa ja kirjoittaa teoksensa ja on vastannut myös niiden taitosta ja typografiasta. Hänen esikoisteoksensa, mustavalkoinen Kultajoki, ilmestyi 1998 ja valittiin Vuoden kirjavalioksi. Vuonna 2003 ilmestynyt Matka Suomeen on myös saanut Kirjavalio-tunnustuksen, ja kustannusosakeyhtio Otava on ottanut siitä yhteensä 10 painosta.

Kuvateos Maiseman aika - Sense of time kokoaa Luukkolan keskeiset valokuvataiteen teokset ja kuvasarjat. Maan varjossa -sarjan kuvissa Luukkola kuvaa tulen avulla aikaa ja ihmisen läsnäoloa maisemassa. Solar intensity -sarjassa Luukkola keksi menetelmän, josta syntyy vaikutelma että suuri valonheitin – aurinko – valaisee yömaisemaa. Landscape-sarjassa hän pelkistää maiseman äärimmilleen, ja nämä teokset tuovat mieleen abstraktin maalaustaiteen ja värikenttämaalarit.

 Teoksia 
 Kultajoki – The Golden River of Lapland. Helsinki: Otava, 1998. .
 Lapin maa – Images of Lapland. Helsinki. Helsinki; Otava, 2000. .
 Matka Suomeen – Journey into Finland. Helsinki: Otava, 2003. . (10. painos 2006)
 Tunturien helmet - Jewels of the Fells. Helsinki: Metsäkustannus, 2010. .
 Maiseman aika - Sense of time, 2012, Tampereen taidemuseo, Aalto ARTS Books & Maisemakuva .
 Laadun taika, väitöskirja. Helsinki: Aalto-yliopisto & Maisemakuva, 2016. .

 Näyttelyitä & teoksia kokoelmissa 

 Teoksia noin 50:ssä museo- ja gallerianäyttelyssä  http://luukkola.fi/nayttelyt.php  
 Yksityisnäyttelyt mm. Tampereen taidemuseossa (2012) ja Jyväskylän taidemuseossa (2020). 
 Yli 100 maisemateosta museo- ja yksityiskokoelmissa. mm. Suomen valtion taidekokoelmassa, Nykytaiteen museo Kiasmassa sekä Helsingin, Tampereen, Hämeenlinnan, Salon, Rovaniemen ja Jyväskylän taidemuseoissa http://www.100finnishphotographers.fi/pekka-luukkola/ , http://luukkola.fi/cv.php 
 Kuvannut myös mm. video- ja muotokuvateoksia, joita Helsingin yliopiston muotokuvakokoelma Galleria Academicassa, Heinon kokoelmassa ja Hämeenlinnan taidemuseon Niemistö-kokoelmassa.  https://www.geologinenseura.fi/sites/geologinenseura.fi/files/geologi_-_artikkelit/geologi_1_2020_06_seitsamo-ryynanenkarhu.pdf 

 Palkintoja ja tunnustuksia 
 Fotofinlandia-kilpailun 2. palkinto 2008, Ars Fennica -finalisti 2011
 Vuoden kirjavalio 1998: Kultajoki -kirja (Suomen kirjataiteen komitea)
 Vuoden kirjavalio 2003: Matka Suomeen-kirja (Suomen kirjataiteen komitea)
 Tohtorin arvo 2016, kiittäen hyväksytty 2-osainen ja 300-sivuinen väitöskirja (Aalto-yliopiston tohtorinkoulutusneuvosto) https://www.hs.fi/kulttuuri/art-2000005592122.html  http://urn.fi/URN:NBN:fi:aalto-201701201342 https://aaltodoc.aalto.fi/handle/123456789/24396

 Muuta 
 Ammatillisen toimintansa lisäksi Luukkola harrastaa urheilua, puutöitä ja kalastusta. Hänellä on noin 500 palkintoa yleisurheilusta nuoruusvuosiltaan.
 Pekka Luukkola valmentaa pikajuoksija Katja Luukkolaa, joka on saavuttanut mm. Suomen mestaruudet 100- ja 200-metrin juoksussa N19-sarjassa vuonna 2021 ja useita muita SM-mitaleita ja maajoukkue-edustuksia ikäluokassaan.  https://www.tilastopaja.eu/fi/db/at.php?Sex=2&ID=309495 

 Aiheesta muualla 
 100 suomalaista valokuvaajaa / Pekka Luukkola: http://www.100finnishphotographers.fi/pekka-luukkola/
 Valokuvaaja Pekka Luukkola tunnetaan maisemakuvan mestarina – ja perfektionistina: * https://www.hs.fi/kulttuuri/art-2000005592122.html
 https://arsfennica.fi/taiteilijat/pekka-luukkola 
 https://www.sttinfo.fi/tiedote/vaitostutkimus-paneutuu-valokuvan-laadun-kokonaisuuteen?publisherId=37936456&releaseId=40679247


Lähteet

Luokka:Suomalaiset valokuvaajat
Luokka:Vuonna 1968 syntyneet
Luokka:Elävät henkilöt